Diari Oficial de la Generalitat Valenciana


Sumari del DOGV 5030, del 17-06-2005 (2005/6445)

RESOLUCIÓ de 24 de maig de 2005, del conseller de Justícia i Administracions Públiques, per la qual s'acorda la liquidació de la Fundació Doctor Pastor Mompie.
---------------------------------------------------------------------------------------------------------------------------------------------------------------

### Dades del document

Número de DOGV
:   5030

Data del DOGV
:   17-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6445


Data del document
:   24-05-2005

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * cessament d'activitat
    * fundació

RESOLUCIÓ de 24 de maig de 2005, del conseller de Justícia i Administracions Públiques, per la qual s'acorda la liquidació de la Fundació Doctor Pastor Mompie. [2005/X6445]
  
Vist l'expedient instruït per a la liquidació de la Fundació Doctor Pastor Mompie, resulten els fets següents:
  
Primer. En data 15 de setembre de 2003, el Jutjat de Primera Instància número 4 de València, va dictar sentència d'extinció de la Fundació Doctor Pastor Mompie, per impossibilitat de compliment del fi fundacional, i va estimar la sol·licitud d'extinció realitzada per la Generalitat Valenciana.
  
Segon. Que mitjançant escrit de data 31 d'octubre de 2003, del Gabinet Jurídic de Presidència, es va trametre al Servei d'Entitats Jurídiques l'esmentada sentència, dictada en el judici ordinari 436/01 pel Jutjat de Primera Instància número 4 de València, per la qual s'estima la demanda interposada per la Generalitat Valenciana contra el Patronat de la Fundació Doctor Pastor Mompie, en què declarava l'extinció per la impossibilitat de realització dels fins fundacionals.
  
Tercer. Que de les dades que hi ha al Registre de Fundacions, la dotació de la Fundació estava formada per valors DPI al 4%, per un valor nominal de 281.667,08 pessetes. Dins del procediment de liquidació de la Fundació Doctor Pastor Mompie, mitjançant escrits del Servei d'Entitats Jurídiques, de data 28 de gener de 2004, es va sol·licitar del Banc d'Espanya que informara si l'esmentada Fundació tenia cap depòsit en efectiu o qualsevol altre.
  
Quart. Per escrit de data 13 de febrer de 2004, el Banc d'Espanya comunica al Protectorat de Fundacions que no hi ha (llevat d'error o omissió) depòsits, valors de qualsevol tipus o comptes a nom de la Fundació Doctor Pastor Mompie. Per la qual cosa, realitzats dits esbrinaments per a la liquidació, no hi ha constància al Registre de Fundacions de l'existència de cap altres béns o drets que puguen ser liquidats.
  
Fonaments de dret
  
I. L'article únic del Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives, així com l'article 1 del Decret 181/2004, de l'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de fundacions.
  
II. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i correspon al conseller la titularitat del Protectorat, sense perjudici de la possibilitat de la seua delegació o desconcentració.
  
III. L'article 26 de la Llei 8/98, de 9 de desembre, de Fundacions de la Comunitat Valenciana, i l'article 40 del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, estableixen que l'extinció de la Fundació determinarà l'obertura del procediment de liquidació que realitzarà el Patronat de la Fundació, sota el control del Protectorat.
  
IV. Declarada l'extinció de la Fundació per la impossibilitat de realització del fi fundacional, d'acord amb la resolució judicial que se cita en l'antecedent de fet segon de la present Resolució, i a causa de la inexistència de Patronat, el procediment de liquidació ha sigut dut a terme pel Protectorat, a l'empara del que disposa l'article 29 g) de la Llei 8/98, de 9 de desembre, de Fundacions de la Comunitat Valenciana, i no hi ha béns ni drets resultants de la liquidació practicada.
  
V. L'article 47 m) del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, estableix l'obligació de la inscripció al Registre de Fundacions de la Comunitat Valenciana de l'extinció i liquidació de les fundacions.
  
Vistos els preceptes legals citats i la resta de generals de pertinent aplicació, resolc:
  
1. Acordar la liquidació de la Fundació Doctor Pastor Mompie.
  
2. Inscriure l'acord de liquidació de la Fundació Doctor Pastor Mompie al Registre de Fundacions de la Comunitat Valenciana, i que no hi ha béns ni drets resultants de l'esmentada liquidació.
  
Publiqueu la present Resolució que és definitiva en via administrativa. En contra podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua publicació, d'acord amb el que estableix l'article 14 de la Llei 29/98, de 13 de juliol, Reguladora de la Jurisdicció Contenciosa Administrativa. Sense perjudici de poder interposar, si fa el cas, recurs de reposició potestatiu en el termini d'un mes, davant el conseller de Justícia i Administracions Públiques, o qualsevol altre recurs que s'estime procedent.
  
València, 24 de maig de 2005.- El conseller: Miguel Peralta Viñes.